PTTGC เด้งแรง 4% จับตา Q2/61 ฟาดกำไร 1.4 หมื่นลบ.รับธุรกิจโอเลฟินส์โตเด่น
PTTGC เด้งแรง 4% จับตา Q2/61 ฟาดกำไร 1.4 หมื่นลบ.รับธุรกิจโอเลฟินส์โตเด่น ล่าสุด ณ เวลา 15.30 น. อยู่ที่ระดับ 82.75 บาท เพิ่มขึ้น 3 บาท หรือ 3.76% สูงสุดที่ระดับ 83 บาท ต่ำสุดที่ระดับ 80.50 บาท มูลค่าการซื้อขาย 1.59 พันล้านบาท
20 มิ.ย. 2561

ผู้สื่อข่าวรายงานว่า ราคาหุ้น บริษัท พีทีที โกลบอล เคมิคอล จำกัด (มหาชน) หรือ PTTGC ณ เวลา 15.30 น. อยู่ที่ระดับ 82.75 บาท เพิ่มขึ้น 3 บาท หรือ 3.76% สูงสุดที่ระดับ 83 บาท ต่ำสุดที่ระดับ 80.50 บาท มูลค่าการซื้อขาย 1.59 พันล้านบาท

โดยราคาหุ้น PTTGC ปรับตัวขึ้นแรงหลังปรับตัวลดลงต่อเนื่อง 8 วันติด ตั้งแต่ราคาหุ้นปิดที่ระดับ 89.75 บาท เมื่อวันที่ 7 มิ.ย. 61
ด้านนักวิเคราะห์บริษัทหลักทรัพย์ ซีจีเอส-ซีไอเอ็มบี (ประเทศไทย) จำกัด ระบุว่า ขณะนี้กำหนดคำแนะนำ “ซื้อ” หุ้น PTTGC ให้ราคาเป้าหมาย 120 บาท/หุ้น โดยคาดแนวโน้มผลการดำเนินงานงวดไตรมาส 2/2561 จะมีโอกาสทำกำไรสุทธิเติบโตสูง 1.3-1.4 หมื่นล้านบาท เพิ่มขึ้นจากช่วงปีก่อนที่มีกำไรสุทธิ 6,603 ล้านบาท
โดยงบไตรมาส 2/2561 เติบโตจากธุรกิจโอเลฟินส์มีกำไรสูงขึ้น หลังจากราคา HDPE (High-density Polyethylene) และมาร์จิ้นของ HDPE-แนฟทาเพิ่ม รวมถึงมีมาร์จิ้นที่แข็งแกร่งของ AN (Acrylonitrile) และ PP (Polypropylene) เทียบกับแนฟทา และ PVC (Polyvinyl chloride) เทียบกับเอทิลีน